**Lietuvos muzikos ir teatro akademijos studijų miestelio Olandų g., Vilniuje PROJEKTO ARCHITEKTŪRoS DALIES**

**Techninė specifikacijA**

# **BENDROJI INFORMACIJA**

* 1. **Perkančioji organizacija/Užsakovas**

VšĮ Lietuvos muzikos ir teatro akademija (toliau – Perkančioji organizacija, Užsakovas, LMTA), esanti adresu Gedimino pr. 42, Vilnius.

* 1. **Paslaugos teikėjas**

Supaprastinto atviro projekto konkurso „Lietuvos muzikos ir teatro akademijos studijų miestelio Olandų g., Vilniuje architektūrinių projektinių pasiūlymų pirkimas“ (pirkimo Nr. 160381) I vietos laimėtojas, vykdysiantis šios techninės specifikacijos 1.5 punkte nurodytas veiklas.

* 1. **Pirkimo pagrindas**

LMTA įgyvendina projektą „LMTA Studijų miestelio, Olandų g., Vilniuje, sukūrimas (I etapas)“ (toliau – Projektas).

* 1. **Finansavimo šaltiniai**

Projektas finansuojamas Europos Sąjungos Regioninės plėtros fondo, Lietuvos Respublikos biudžeto ir LMTA nuosavomis lėšomis, pagal 2014 - 2020 m. Europos Sąjungos fondų investicijų veiksmų programos 9 prioriteto „Investicijos į švietimą, profesinį mokymą, skirtos švietimo ir mokymo infrastruktūrai tobulinti, siekiant suteikti įgūdžių ir užtikrinti mokymosi visą gyvenimą galimybę“, 9.1.1. uždavinio „Tobulinti ir koncentruoti studijų infrastruktūrą, siekiant aukštesnės studijų kokybės“, 09.1.1-CPVA-V-720 priemonę „Studijų aplinkos ir infrastruktūros koncentravimas, tobulinimas ir informacinių sistemų plėtra“.

* 1. **Perkamos pagrindinės paslaugos**

Statinių komplekso „LMTA Studijų miestelis, Olandų g., Vilniuje“ (toliau – Kompleksas) architektūros dalies projektavimo paslaugas sudaro:

1. projektinių pasiūlymų parengimas;
2. projektinių pasiūlymų derinimas su užsakovu ir atsakingomis/kompetentingomis institucijomis;
3. techninio projekto architektūros dalies parengimas su interjero sprendiniais;
4. techninio projekto architektūros dalies sprendinių derinimas su užsakovu, techninio projekto (išskyrus architektūros dalį) rengėju;
5. I statybos etapo architektūros dalies projekto vykdymo priežiūros vykdymas.
   1. **Pagrindiniai teisės aktai**

Atliekant numatytus darbus turi būti vadovaujamasi šių norminių aktų naujausiomis galiojančiomis redakcijomis ir kitais dokumentais:

* Lietuvos Respublikos statybos įstatymas;
* Lietuvos Respublikos nekilnojamojo kultūros paveldo apsaugos įstatymas;
* Lietuvos Respublikos viešųjų pirkimų įstatymas;
* Lietuvos Respublikos aplinkos apsaugos įstatymas;
* Lietuvos Respublikos žemės įstatymas;
* Lietuvos Respublikos teritorijų planavimo įstatymas;
* Lietuvos Respublikos planuojamos ūkinės veiklos poveikio aplinkai vertinimo įstatymas;
* Lietuvos Respublikos darbuotojų saugos ir sveikatos įstatymas;
* Lietuvos Respublikos kultūros paminklo U1P Vilniaus senamiesčio apsaugos reglamentu, patvirtintu Lietuvos Respublikos kultūros ministro 2003 m. gruodžio 23 d. įsakymu Nr. ĮV-490 „Dėl Lietuvos Respublikos kultūros paminklo U1P Vilniaus senamiesčio apsaugos reglamento patvirtinimo“;
* STR 1.04.04:2017 „Statinio projektavimas, projekto ekspertizė“;
* STR 2.01.01(1):2005 „Esminis statinio reikalavimas. Mechaninis atsparumas ir pastovumas“;
* STR 2.01.01(2):1999 „Esminiai statinio reikalavimai. Gaisrinė sauga“;
* STR 2.01.01(3):1999 „Esminiai statinio reikalavimai. Higiena, sveikata, aplinkos apsauga“;
* STR 2.01.01(4):2008 „Esminis statinio reikalavimas. Naudojimo sauga“;
* STR 2.01.01(5):2008 „Esminis statinio reikalavimas. Apsauga nuo triukšmo“;
* STR 2.01:01(6):2008 „Esminis statinio reikalavimas. Energijos taupymas ir šilumos išsaugojimas“;
* STR 2.01.07.2003 „Pastatų vidaus ir išorės aplinkos apsauga nuo triukšmo“;
* STR 1.06.01:2016 „Statybos darbai. Statinio statybos priežiūra“;
* STR 1.03.01:2016 „Statybiniai tyrimai. Statinio avarija“;
* STR 1.01.03:2017 „Statinių klasifikavimas“;
* STR 2.02.02:2004 „Visuomeninės paskirties statiniai“;
* STR 1.04.02:2011 „Inžineriniai geologiniai ir geotechniniai tyrimai“;
* Lietuvos Respublikos higienos normos;
* Kiti teisės aktai, normatyvai bei standartai.

Paslaugos teikėjas privalo vadovautis ne tik aukščiau išvardintais, bet ir visais kitais su šios užduoties įgyvendinimu susijusiais teisės aktais, taip pat jų naujausiais pakeitimais ir papildymais, vadovautis tik galiojančių teisės aktų aktualiomis redakcijomis. Paslaugos teikėjui privalomi ir visi sutarties vykdymo metu naujai priimti teisės aktai, jeigu jie susiję su vykdomos sutarties įgyvendinimu.

# **PIRKIMO OBJEKTAS**

|  |  |  |  |
| --- | --- | --- | --- |
| 1. Statytojas | VšĮ Lietuvos muzikos ir teatro akademija | | |
| 1. Statinių pavadinimas | LMTA Studijų miestelio Olandų g., Vilniuje statyba | | |
| 1. Būsima pagrindinė statinių vieta | Olandų g. 21A, Vilnius[[1]](#footnote-1) | | |
| 1. Statinių paskirtis | Mokslo paskirties pastatai, gyvenamosios paskirties (įvairių socialinių grupių asmenims) pastatai (namai) | | |
| 1. Statybos rūšis | Nauja statyba ir rekonstravimas | | |
| 1. Statinių kategorija | Ypatingas | | |
| 1. Teikiamos pagrindinės paslaugos | Architektūrinės dalies projektavimo paslaugų apimtis apibrėžta šios techninės specifikacijos 1.5 punkte. | | |
| 1. Statinių projekto pagrindimas | Supaprastinto atviro projektų konkurso „Lietuvos muzikos ir teatro akademijos studijų miestelio architektūrinių projektinių pasiūlymų pirkimui“ nugalėtojo UAB “Paleko archstudija” parengta architektūrinė koncepcija (pridedama). | | |
| 1. Planuojami statybos pradžios metai | 2018 m. III ketv. pradžia | | |
| 1. Statinių techniniai rodikliai | Planuojamų statinių plotai ir kiti rodikliai nustatomi pagal galiojančius teritorijų planavimo dokumentus, kitus teisės aktus bei supaprastinto atviro projekto konkurso „Lietuvos muzikos ir teatro akademijos studijų miestelio Olandų g., Vilniuje architektūrinių projektinių pasiūlymų pirkimas“ (pirkimo Nr. 160381) I vietos laimėtojo pateiktą pasiūlymą.  Žemės sklypo plotas – apie 3,6580 ha.  Bendrasis pastatų komplekso plotas ir pastatų aukštis neturi viršyti teisės aktuose nustatytus reikalavimus. | | |
| **Projektuojamo statinio**  **pavadinimas** | **Preliminarus pastato bendrasis plotas, m2** | **Preliminarus pastato naudingasis plotas, m2** |
| Teatro ir kino fakultetas | 4301 | 3544 |
| Mažasis salių blokas | 1024 | 1002 |
| Bendrasis blokas ir administracija | 3415 | 2706 |
| Muzikos fakultetas | 4554 | 3463 |
| Biblioteka | 882 | 882 |
| Didysis salių blokas | 3549 | 3313 |
| Bendrabutis | 2993 | 2473 |
| Kamerinė salė (buv. koplytėlė) | 161 | 161 |
| **Suma** | **20879** | **17544** |
| Kiti projektuojamų statinių parametrai nustatyti Lietuvos Respublikos kultūros paminklo U1P Vilniaus senamiesčio apsaugos reglamente, patvirtintame Lietuvos Respublikos kultūros ministro 2003 m. gruodžio 23 d. įsakymu Nr. ĮV-490 „Dėl Lietuvos Respublikos kultūros paminklo U1P Vilniaus senamiesčio apsaugos reglamento patvirtinimo“. | | |
| 1. Funkciniai (paskirties) reikalavimai statiniui (statinių grupei) | 1. Patalpų poreikio programa su specialių reikalavimų aprašais pateikiama supaprastinto atviro projekto konkurso „Lietuvos muzikos ir teatro akademijos studijų miestelio Olandų g., Vilniuje architektūrinių projektinių pasiūlymų pirkimas“ (pirkimo Nr. 160381) pirkimo dokumentuose   (žr. https://pirkimai.eviesiejipirkimai.lt/).   1. Siūlomų sprendinių detalumas derinamas su LMTA prieš pradedant projektavimo stadiją ir turi atitikti galiojančius teisės aktus. 2. Pateikti sprendiniai turi būti parengti atsižvelgiant į pateiktus reikalavimus ir rekomendacijas. 3. Architektūriniai, inžineriniai ir technologiniai inžineriniai sprendiniai turi derėti tarpusavyje. 4. Architektūriniai sprendiniai turi sudaryti darnią, bendrą visumą. 5. Naujas statinių kompleksas turi atitikti XXI a. meno (muzikos, teatro, šokio ir kino) sričių specifiniam studijų procesui būtinus funkcinius reikalavimus ir sukurti universalias, transformuojamas erdves, tinkamas kūrybinei, mokymo ir mokslo, visuomeninei veiklai vykdyti tiek šiandiena, tiek ateityje. 6. Suprojektuoti komplekso pastatai turi atitikti Lietuvos Respublikos ir Europos Sąjungos teisės aktuose nustatytus reikalavimus; turi būti panaudoti sumanūs sprendimai, siekiant sumažinti pastatų eksploatacijos kaštus. 7. Reikalavimai pastatų išplanavimui ir medžiagiškumui:   - auditorijų durys turi būti dvivėrės (išskyrus mažų auditorijų duris);  - visų auditorijų durys turi būti garsą izoliuojančios;  - projektuojami pastatai turi atitikti energetinę naudingumo klasę pagal galiojančius teisės aktus;  - projektuojamų pastatų sprendiniai turi atitikti ekonomiškumo kriterijus santykyje su kitais architektūriniais kriterijais (pavyzdžiui, eksploatuojant pastatus turi būti patiriami minimalūs šildymo ir kiti pastato išlaikymo kaštai);  - pastatų komplekse esančios salės turi būti suprojektuotos su teisės aktuose numatytu išėjimų kiekiu;  - oro patekimo į komplekso pastatų patalpas principai derinami su Užsakovu projektavimo metu;  - Muzikos bei Teatro ir kino fakultetų vidiniai kiemeliai turi būti suprojektuoti taip, kad į juos būtų sudarytos galimybės patekti iš koridorių ir/ar lauko pusės, ir/ar patalpų, kuriose nebus saugojami muzikos instrumentai;  - auditorijos, salės ir jų vėdinimo sistema turi būti suprojektuotos taip, kad nebūtų garso sklaidos (grojant vienoje auditorijoje/salėje neturi girdėtis greta ir virš ar po esančiose auditorijose/salėse);  - Muzikos fakulteto, Teatro ir kino fakulteto auditorijoms ir Didžiajam salių blokui tūri būti taikoma A garso klasė – ypač gero akustinio komforto sąlygų klasė; o kitiems komplekso pastatams minimali akustinio komforto sąlygų klasė, numatyta teisės aktuose;  - akustiniai sprendimai auditorijose turėtų būti tokie, kad užtikrintų tinkamą instrumentų skambėjimo akustiką (pav. perforuoto gipso plokštės), medžiagos turi būti atsparios mechaniniam dėvėjimusi, temperatūrai, drėgmei ir pan.;  - ypatingas dėmesys dėl garso izoliacijos turi būti taikomas Koncertų salei, Kamerinei salei, Kino salei ir Black box salei (dėl žemo dažnio poveikio);  - medžiagos apdailai projektuojant turi būti lengvai prižiūrimos, atsparios ilgalaikiam dėvėjimusi, mechaninei trinčiai, o jų estetinis vaizdas – atitikti patalpų naudojimo paskirtį;  - interjero dizaino koncepcija turėtų būti paprasta, pritaikyta studijų procesui ir atitikti patalpų naudojimo paskirtį;  - pastatai turi būti pritaikyti neįgaliųjų poreikiams, sudarant galimybę neįgaliesiems pasiekti visas būtinąsias patalpas;  - pastatuose turi būti suprojektuotas liftas/liftai, sudarant galimybes pervežti didelių gabaritų ir svorio muzikos instrumentus (pavyzdžiui, koncertinį fortepijoną „Steinway & Sons”, modelį D);  - rampos turi būti suprojektuotos iš lauko pusės, nematomoje pastatų vietoje, ir jų poreikis derinamas su Užsakovu projektavimo metu;  - šiltos jungtys tarp pastatų turi būti suprojektuotos taip, kad iš Muzikos fakulteto į Teatro ir kino fakultetą būtų galima be kliūčių pervežti didelių gabaritų ir svorio muzikos instrumentus (pavyzdžiui, koncertinį fortepijoną „Steinway & Sons”, modelį D);  - parengiami grindų, antresolių, pakabinamųjų lubų planai ir kitų sudėtingų vietų fragmentai;  - pastatuose turi būti numatytos studentų poilsio zonos ir pan.;  - kiekvienam pastate turi būti numatytas apsaugos postas, valytojų patalpos (inventoriui saugoti);  - Teatro ir kino fakultete ir Didžiajame salių bloke turi būti suprojektuoti dušai vyrams ir moterims;  - apsaugos postų, pagalbinių patalpų ir rūbinių poreikis derinamas su Užsakovu projektavimo metu;  Projektuojami pastatai turi būti pritaikyti ne mažiau kaip 600 darbuotojų ir ne mažiau kaip 1000 studentų.  Visi principiniai sprendimai projektavimo darbų rengimo metu privalo būti suderinami su Užsakovu. | | |
| 1. Techninių sprendimų bendrieji reikalavimai | Siekiant užtikrinti tinkamą darbo aplinką, higienos ir saugumo reikalavimus, infrastruktūra turi būti projektuojama pagal Lietuvos Respublikos privalomus normatyvinius statybos techninius ir statinių saugos ir paskirties dokumentus, suderintus su atitinkamomis ES direktyvomis. Turi būti užtikrinta atitiktis šiems reikalavimams:   * mechaninis atsparumas ir pastovumas – turi būti atsižvelgiama į galimas apkrovas, galinčias statinį veikti statybos ir naudojimo metu, siekiant nesukelti šių pasekmių: statinio ar jo dalies griūties, žalos kitoms statinio dalims, instrumentams ar sumontuotai įrangai ir kt. (labai aktualu salėms); * gaisrinės saugos – projektuojamos statinio laikančiosios konstrukcijos tam tikrą laiką turi išlaikyti jas veikusias ir dėl gaisro atsiradusias apkrovas; būtų apribota: gaisro kilimo galimybė ir ugnies bei dūmų plitimas statinyje, gaisro išplitimas į gretimus statinius; statinyje esantys žmonės galėtų saugiai išeiti iš jo ar būtų galima juos išgelbėti kitomis priemonėmis, veiktų žmonių įspėjimo ir gaisro gesinimo sistemos ir pan.; * higienos, sveikatos ir aplinkos apsaugos – turi būti užtikrinamos nepažeistos statinyje ar prie jo esančių žmonių higienos sąlygos ir išvengta grėsmės žmonių sveikatai; * apsaugos nuo triukšmo – statinyje ar prie jo būnančių žmonių girdimas triukšmas turi nekelti grėsmės jų sveikatai, leisti dirbti normaliomis sąlygomis, turi užtikrinti normalų studijų procesą; * Lietuvos muzikos ir teatro akademijos studijų miestelio esančioms administracinės paskirties ir meno darbuotojų patalpoms, auditorijoms, bendro naudojimo ir techninio aptarnavimo patalpoms, kuriose bus sumontuotos pastatų inžinerinės sistemos ( šilumos punktas (ai), elektros skydinės, ŠVOK sistemų įrenginiai), auditorijoms ir kitoms patalpoms šildyti, vėdinti ir vėsinti turi būti projektuojamos šiuolaikiškos, efektyvios, energiją taupančios, eksploatavimo metu lengvai valdomos ir funkcionalios sistemos. * Šildymo, vėdinimo ir oro kondicionavimo sistemų sprendiniai tūri būti atliekami, remiantis Lietuvos Respublikos galiojančiais statybos reglamentais, higienos normomis, turinčias Lietuvos Respublikos standarto statusą Europos standartais, paslaugų tiekėjas privalo atsižvelgti į Užsakovo norą turėti racionalią, ekonomišką ir ilgaamžę pastatų inžinerinių sistemų eksploataciją. * Inžinerinių sistemų - kompiuterinio tinklo, apsauginės bei gaisrinės signalizacijos sprendiniai turi būti atliekami remiantis teisės aktų nustatyta tvarka.   Visi principiniai sprendimai projektavimo darbų rengimo metu privalo būti suderinami su Užsakovu. | | |

# **PASLAUGŲ APIMTYS**

* 1. **Architektūrinės dalies projektavimo paslaugų apimtis**

Architektūrinės dalies projektavimo paslaugų apimtis apibrėžta šios techninės specifikacijos 1.5 punkte.

* 1. **Statinio projektavimo ir statybos eiliškumas**

Pagal šią techninę specifikaciją projektuojamo statinio (ar statinių grupės) įgyvendinimo statybos eiliškumas numatomas šiais etapais:

* + 1. I statybos etapas – Muzikos fakultetas, Teatro ir kino fakultetas, Mažasis salių blokas.
    2. II statybos etapas – Bendrasis blokas, Biblioteka, Didysis salių blokas, Bendrabutis, Kamerinė salė.

Projektuojant pastatų kompleksą privalu atsižvelgti į tai, kad I statybos etape pastatyti pastatai bus pilnai eksploatuojami vykdant II statybų etapo rangos darbus, todėl turi būti užtikrintos sąlygos studijų veiklai vykdyti. Šiltoji jungtis tarp Muzikos bei Teatro ir kino fakultetų turi veikti pabaigus I statybų etapą.

Rengiamų projekto dalių sudėtis nustatoma vadovaujantis galiojančiais teisės aktais.

* 1. **Architektūros kokybės ir urbanistinės darnos reikalavimai:**

Tikslai: integruoti teritoriją greta Kalnų parko į miesto struktūrą, sukurti prielaidas lankytojų srautams; suteikti šiai miesto daliai kūrybinio, visuomeninio centro įvaizdį, funkciškai apjungti aplink jau esančių kūrybinių institucijų (Nacionalinės M. K. Čiurlionio menų mokyklos, B. Dvariono muzikos mokyklos, Technologijų ir dizaino kolegijos) ir būsimo LMTA komplekso bei Nacionalinio muziejaus LDK valdovų rūmų teritorijos potencialą; sujungti teritoriją su Kalnų parku bei miesto centru. Sukurti patogią susisiekimo viešuoju, privačiu transportu, dviračiais ir pėsčiomis sistemą.

* Teritorijoje suprojektuoti nedidelę automobilių stovėjimo aikštelę kasdieniams poreikiams (personalui, svečiams). Kitas automobilių stovėjimo vietas projektuoti už žemės sklypo ribų arba sklype vadovaujantis galiojančiais teisės aktais.
* Rekomendacija - numatyti pėsčiųjų perėją per Olandų g.
* Teritorija turi būti “kiaurai” pereinama pėsčiųjų (užtikrintas tranzitinis pėsčiųjų judėjimas ir tarp Kosciuškos g. ir Olandų g., Vilniaus pilių valstybinio kultūrinio rezervato teritorijos.
* Turi būti numatytas patogus privažiavimas prie atskirų komplekso dalių.
* Pėsčiųjų takais sujungti teritoriją su greta esančiu Kalnų parku bei miesto centru palei Vakarinę Kalnų parko pusę.
* Projektuoti pėsčiųjų ryšius su M. K. Čiurlionio ir B. Dvariono muzikos mokyklomis.
* Rekomendacija – M. Dobužinskio gatvę panaudoti pėsčiųjų eismui.
* Numatyti vietą dviračiams statyti.
  1. **Nekilnojamosios kultūros paveldo vertybių apsaugos reikalavimai**

Būtina išsaugoti ir išryškinti istorines teritorijos ir gretimų zonų vertybes, jas integruojant į šiuolaikinę architektūrinę-urbanistinę Lietuvos muzikos ir teatro studijų miestelio Komplekso koncepciją. Kompleksas neturi pakenkti vertingam Kalnų parko kraštovaizdžiui, bendrai erdvinei teritorijos kompozicijai bei saugomoms Vilniaus panoramoms. Užstatymas neturėtų konkuruoti su gamtiniais elementais – Trijų kryžių, Plikuoju ir kitomis kalvomis. Projektuojant architektūros dalį, turi būti išsaugota koplyčia ir pritaikyta LMTA reikmėms. Rekomenduojama atkurti istorinę Parako gatvės trasą. Atsižvelgiant į privalomų archeologinių tyrimų išvadas, statybos metu rastų archeologinių vertybių būtina numatyti galimybę eksponuoti ar inkorporuoti būsimus radinius į naujai formuojamą užstatymą (pvz., numatyti vietą lauko ekspozicijai).

* 1. **Privalomųjų dokumentų pateikimas**

Projektavimo paslaugoms atlikti būtinus dokumentus Užsakovas pateiks Paslaugų teikėjui pasirašius architektūros dalies projektavimo paslaugų sutartį bei atliekant projektavimo darbus.

* 1. **Projektinių pasiūlymų rengimas ir derinimas**

Paslaugų teikėjas ne vėliau kaip per 2 mėnesius nuo sutarties įsigaliojimo parengia viso Komplekso projektinius pasiūlymus ir pateikia Užsakovui derinti. Užsakovas ne vėliau kaip per 10 darbo dienų patvirtina projektinius pasiūlymus arba grąžina Paslaugų teikėjui papildyti, argumentuotai raštu nurodydamas pateiktų projektinių pasiūlymų trūkumus. Paslaugų teikėjas ne vėliau kaip per 5 darbo dienas pataisęs ar papildęs projektinius pasiūlymus pakartotinai teikia juos Užsakovui derinti. Paslaugų teikėjo projektiniai pasiūlymai suderinami Užsakovo rašytiniu pritarimu.

Tolimesni viso Komplekso projekto architektūros dalies projektavimo darbai atliekami/tęsiami tik gavus rašytinį Užsakovo nurodymą pradėti vykdyti architektūros dalies projektavimo darbus, Užsakovui pasirinkus techninio projekto (išskyrus architektūros dalį) rengėją.

* 1. **Projekto sprendinių derinimas**

Paslaugų teikėjas rengia viso Komplekso projekto architektūros dalies sprendinius derindamas su techninio projekto (išskyrus architektūros dalį) rengėju ir Užsakovu. Paslaugų teikėjas gavęs Užsakovo nurodymą pradėti vykdyti architektūrinės dalies projektavimo darbus privalo ne vėliau kaip per 7 mėnesius parengti ir architektūros dalies projekto sprendinius pateikti derinimui Užsakovui ir techninio projekto (išskyrus architektūros dalį) rengėjui. Paslaugų teikėjas gavęs pastabas iš kompetentingų institucijų ir/ar Užsakovo, privalo ne vėliau kaip per 10 darbo dienų jas ištaisyti ir pateikti pakartotinam derinimui. Viso Komplekso architektūros dalies projekto sprendiniai suderinami Užsakovo rašytiniu pritarimu.

* 1. **Papildomų paslaugų apimtis**

Paslaugų teikėjas šios techninės specifikacijos apimtyje turės suteikti sekančias papildomas paslaugas:

* Dalyvauti viešuose projektinių pasiūlymų svarstymuose, įkelti projektinius pasiūlymus į IS “Infostatyba” viešinimui.
* Paslaugų teikėjas rengdamas techninio projekto architektūros dalį privalo derinti sprendinius su techninio projekto (išskyrus architektūros dalį) rengėju.
* Esant reikalui derinti projektinę medžiagą su kompetentingomis institucijomis.
* Visi techninio projekto architektūros dalies pakeitimai, susiję su techninio projekto dalių (išskyrus architektūros dalį) suderinamumu, nėra laikoma papildomais darbais ir papildomai neapmokami.
  1. **Paslaugų teikėjo patalpos ir darbo priemonės**

Paslaugų teikėjas darbui iš savo lėšų turi numatyti išlaidas biurui, transportui, būtinam sutartyje numatytų funkcijų vykdymui, ryšio/komunikacijos ir kopijavimo paslaugų, projektuotojo civilinės atsakomybės draudimo, bei kitas išlaidas būtinoms darbo priemonėms.

* 1. **Projekto architektūros dalies vykdymo priežiūra**

Projekto architektūros dalies vykdymo priežiūra – I statybos etapo laikotarpiu.

# **PASLAUGŲ TEIKIMO PRADŽIA, TRUKMĖ**

Numatoma paslaugų teikimo pradžios data yra sutarties pasirašymo data.

Numatoma paslaugų teikimo sutarties trukmė – iki I etapo statybos darbų pabaigos (preliminariai iki 2020 m. IV ketv.).

1. Pagrindinės statinių vietos adresas įgyvendinus Projektą gali kisti suteikiant Vilniaus m. savivaldybėje naujai pastatytiems statiniams vietos adresą bei pastatų numeraciją, taip pat – juos registruojant VĮ Registrų centro centrinėje duomenų bazėje. [↑](#footnote-ref-1)